## Συντελεστές

Οργανισμός:
Ελληνική Εταιρεία Επιστημόνων και Επαγγελματιών Πληροφορικής και Επικοινωνιών (ΕΠΥ)

Ημερομηνία Συνεισφοράς: 05/2025

Έκδοση: Version 2.5

# Γλωσσάρι Πληροφορικής

Γλωσσάρι Πληροφορικής Φάκελος:Ένας χώρος στον υπολογιστή όπου αποθηκεύουμε και οργανώνουμε αρχεία, όπως ακριβώς βάζουμε χαρτιά σε έναν φάκελο στο γραφείο μας. Υπολογιστικό φύλλο: Ένα πρόγραμμα που μας επιτρέπει να οργανώνουμε και να επεξεργαζόμαστε αριθμούς ή άλλα στοιχεία σε σειρές και στήλες. Το χρησιμοποιούμε για υπολογισμούς, ταξινόμηση δεδομένων και δημιουργία γραφημάτων. Δεδομένα: Είναι στοιχεία (π.χ. αριθμοί, λέξεις ή εικόνες) που ο υπολογιστής μπορεί να συλλέξει και να επεξεργαστεί. Μέσα από τη σωστή επεξεργασία τους, μπορούμε να βγάλουμε πολύτιμες πληροφορίες. Μέσος όρος: Ένας αριθμός που βρίσκουμε αν αθροίσουμε κάποιες τιμές και μετά διαιρέσουμε το αποτέλεσμα με το πόσες τιμές είχαμε. Γράφημα: Μια οπτική αναπαράσταση δεδομένων (π.χ. ένα διάγραμμα), που μας βοηθά να βλέπουμε αριθμούς και πληροφορίες πιο εύκολα και όμορφα. Μοντέλο: Μια απλή αναπαράσταση ενός πραγματικού αντικειμένου ή μιας κατάστασης, η οποία μας βοηθά να κατανοήσουμε ή να μελετήσουμε πώς λειτουργεί κάτι στον κόσμο γύρω μας. Μοντελοποίηση: Η διαδικασία να φτιάχνουμε μοντέλα, δηλαδή να περιγράφουμε και να οργανώνουμε τα δεδομένα για να μελετήσουμε πώς λειτουργεί κάτι στον πραγματικό κόσμο. Τεχνητή νοημοσύνη: Ένας κλάδος της Πληροφορικής που προσπαθεί να κάνει τους υπολογιστές να μαθαίνουν και να σκέφτονται σαν άνθρωποι. Μηχανική μάθηση: Ένα κομμάτι της Τεχνητής Νοημοσύνης, όπου οι υπολογιστές μαθαίνουν από δεδομένα και βελτιώνουν την απόδοσή τους μόνοι τους, χωρίς να έχουν συγκεκριμένες οδηγίες. Chatbot: Ένα πρόγραμμα που μπορεί να συζητάει με ανθρώπους μέσω μηνυμάτων ή φωνής, απαντώντας σε ερωτήσεις ή κάνοντας διάλογο, συχνά μέσω του διαδικτύου.
Πλήρης προβολή